作者：方岳
词牌/韵律：贺新凉・贺新郎

paragraphs: 问讯江南客。
怕秋崖、苔荒诗屋，云侵山屐。
留得钓竿西日手，梦落鸥傍鹭侧。
倩传语、溪翁将息。
四十飞腾斜暮景，笑双篷、一懒无他画。
惟饱饭，散轻策。
世间万事知何极。
问乾坤、待谁整顿，岂无豪杰。
水驿山村还要我，料理松风竹雪。
也不学、草颠诗白。
自有春蓑黄犊在，尽诸公、宝马摇金勒。
容我辈，醉云液。